Επίσκοπος Κίτρους Ιωάννης

Ο επίσκοπος Κίτρους Ιωάννης υπήρξε Έλληνας λόγιος του 13ου αιώνα.

Δεν είναι πολλά γνωστά για την ζωή του. Ξέρουμε ότι ήταν σύγχρονος του Θεοδώρου Βαλσαμών και διετέλεσε επίσκοπος Κίτρους περί το 1198-1204. Εικάζεται ότι εκδιώχθηκε από τους Λατίνους.

Έγραψε περί εθίμων και δογμάτων των Λατίνων, το οποίο μνημονεύει ο Αλλάτιος. Συνέγραψε επίσης το έργο «Ἀποκρίσεις πρὸς Κωνσταντῖνον ἀρχιεπίσκοπον Δυραχίου τὸν Καβάσιλαν», το οποίο δημοσιεύτηκε στην Patrologia Graeca και στο «Σύνταγμα τῶν θείων καὶ ἱερῶν κανόνων». Ο Ματθαίος Βλάσταρις περιέλαβε μέρος αυτών των κειμένων στο «Σύνταγμα κατὰ στοιχεῖον».

Παραπομπές

 Πηγές 


Κατηγορία:Ορθόδοξοι λόγιοι
Ιωαννης
Κατηγορία:Επίσκοποι του 13ου αιώνα